Sep 30,2017
రద్దుతో రూ.5,400 కోట్లు వెలుగులోకి..
న్యూఢిల్లీ: పెద్దనోట్ల రద్దు కారణంగా దాదాపు రూ.5,400 కోట్ల మేర పన్ను పరిధిలో చూపని నగదు వెలుగులోకి వచ్చినట్టుగా ఆర్థిక మంత్రి అరుణ్‌ జైట్లీ తెలిపారు. ప్రత్యక్ష పన్నుల వసూళ్లు కూడా 15.7 శాతం మేర పెరిగి రూ.3.7 లక్షల కోట్లకు చేరినట్టుగా ఆయన వివరించారు. మార్చితో ముగిసిన గత ఆర్థిక సంవత్సరంలో ఈ వసూళ్లు 14.5 శాతం మేర పెరిగి రూ.8,49,818 కోట్లకు చేరువయ్యాయని ఆయన పేర్కొన్నారు. ఇక్కడ ఆర్థిక శాఖ కన్సెల్టేటివ్‌ కమిటీ ఏర్పాటుచేసిన 'ఇనిషేటివ్స్‌ ఆఫ్‌ ఇన్‌కమ్‌ట్యాక్స్‌ డిపార్ట్‌మెంట్‌' అనే అంశంపై ఆయన ప్రసంగించారు. ఇటీవలి కాలంలో పన్ను చెల్లింపుదారుల సంఖ్య విశేషంగా పెరిగిందని అన్నారు. 2012-13లో 4.72 కోట్లుగా ఉన్న పన్ను చెల్లింపుదారుల సంఖ్య 2016-17 నాటికి 6.26 కోట్లకు చేరిందని అన్నారు. నోట్లరద్దు అమలులో ఉన్న సమ యంతో దాదాపుగా అనుమానితులపై 1,100 దాడులు నిర్వహించి రూ.610 కోట్ల మేర నగదును సీజ్‌ చేసినట్టుగా వివరించారు. దాదాపు 400 కేసులను నమోదు చేసినట్టుగా పేర్కొన్నారు. ఈ కేసులను ఈడీ, సీబీఐలకు విచారణ నిమిత్తం అప్పగించామని అన్నారు. గడిచిన రెండేండ్ల కాలంలో పన్ను ఆదాయం పెంచడంలో ఐటీ శాఖ అధికారుల కృషిని ఆయన ప్రశంసించారు.
మీ స్నేహితులకు రికమెండ్ చెయ్యండి